Nayaga

Nayaga 250px

Sajajaran nayaga nuju nabeuh gamelan, Wayang Ruwatan]]. Jenis Palaku Seni / Musisi Widang Musik Tradisional (Waditra) Papakéan Iket, Pangsi, atanapi Beskap Sebutan sanés Panayagan, Pangrawit

Nayaga atanapi Panayagan; wiyaga nyaéta sebutan husus pikeun jalma anu miboga kaahlian dina nabeuh waditra tradisional Sunda, sapertos Kendang, Gamelan, Degung, atanapi Kendang Penca.Rosidi, Ajip, spk. (2000). Ensiklopedi Sunda: Alam, Manusia dan Budaya. Jakarta: Pustaka Jaya. Nayaga miboga peran penting dina ngajaga wirahma sarta suasana dina unggal pintonan seni, boh éta seni sora, seni tari, boh seni béla diri.

 Étymologi sarta Filosofi 
Dina kamus basa Sunda pangmunggarana, Jonathan Rigg nyebutkeun yén Nayaga miboga harti salaku jalma anu pagawéanana nabeuh gamelan (a player on the gamelan). Rigg ogé nyatet istilah Panayagan anu hartina sakumpulan pamaén gamelan (a band of gamelan players).Rigg, Jonathan. (1862). A Dictionary of the Sunda Language of Java. Batavia: Lange & Co. Kaca 311.

R.A. Danadibrata nambihan yén nayaga téh nyaéta jalma anu ahli dina widang seni karawitan sarta nabeuh waditra.Danadibrata, R.A. (2006). Kamus Basa Sunda. Bandung: Kiblat Buku Utama. Kaca 457. Sacara filosofis, kecap "Nayaga" asalna tina basa Sansekerta, nyaéta ni-yaga anu miboga harti pamingpin atanapi jalma anu ngatur hiji upacara. Dina budaya Sunda, saurang nayaga dianggap seniman anu miboga kaseukeutan rasa (estetika) sarta disiplin anu luhur.

 Papakéan 
Dina pintonan resmi atanapi adat, nayaga biasana nganggo raksukan tradisional anu khas:

Iket: Tutup sirah anu némbongkeun jati diri sarta kadéwasaan.n
Pangsi: Raksukan hideung anu praktis sarta némbongkeun karakter rahayat, hususna dina Kendang Penca.
Beskap atanapi Jas Takwa: Dipaké pikeun acara resmi sapertos mirig Gamelan Degung dina upacara kawinan atanapi adat.

 Kalungguhan dina Kasenian 
Dina sasetél musik Sunda, aya sababaraha posisi husus pikeun nayaga dumasar kana waditana:

Juru Kendang: Nayaga anu nabeuh kendang, pancén salaku pamingpin tempo (dirigen).
Juru Tarompét: Nayaga anu niup tarompét, pancén mawakeun mélodi.
Juru Gong: Nayaga anu nabeuh gong, pancé salaku pamungkas wirahma (punctuation).

 Rujukan 

Kategori:Seni Sunda
Kategori:Profési
Kategori:Masyarakat Sunda
Kategori:Istilah dina Kamus Basa Sunda Danadibrata